ఏటీఎం కార్డు ద్వారా రుణ సదుపాయం కల్పించనున్న హెచ్‌డీఎఫ్‌సీ
pnr| Last Updated:       శుక్రవారం,  16 అక్టోబరు 2015 (13:49 IST)
ఎనీ టైమ్ మనీ (ఏటీఎం) కార్డు ఇపుడు ఎనీ టైం లోన్ కార్డ్‌గా మారిపోనుంది. ఏటీఎం ద్వారా అప్పటికప్పుడు రుణం తీసుకునే సదుపాయాన్ని కల్పించనుంది. ఈ విషయంలో ప్రైవేట్ సెక్టార్ బ్యాంకు అయిన హెచ్‌డీఎఫ్‌సీ బ్యాంకు ముందు వరుసలో ఉంది.
ఏటీఎం కార్డుతో చిన్న మొత్తంలో రుణాలు తీసుకునే సదుపాయం అందుబాటులోకి వస్తోంది. వ్యక్తిగత రుణాల (పర్సనల్ లోన్స్) వ్యవస్థను బలోపేతం చేసిన హెచ్.డి.ఎఫ్.సి. బ్యాంకు తమ దగ్గర ఉన్న వినియోగదారుల ఖాతాకు సంబంధించిన వివరాలు తదితరాలను పరిశీలించి అప్పటికప్పుడు రుణం తీసుకునే సదుపాయాన్ని కల్పించింది.
ఈ వివరాలను పరిశీలించేందుకు బ్యాంకుకు సంబంధించిన ఆన్‌లైన్ పోర్టల్‌లో లాగిన్ అయిన తర్వాత కేవలం పది నిమిషాలు సరిపోతుందని బ్యాంక్ తెలిపింది. ఈ పద్ధతి ద్వారా వినియోగదారులను, ఖాతాదారులను పెంచుకునేందుకు బ్యాంక్ పథక రచన చేసింది. ఈ
క్రమంలో ఏటీఎంల సంఖ్యను బాగా పెంచుకుని తన వ్యాపారాన్ని విస్తరించేందుకు ఆలోచిస్తోంది.
సంబంధిత వార్తలు